cyanic-selkie/wikianc huggingface dataset:
חוג ויט
המונח נקרא על שמו של המתמטיקאי ארנסט ויט, שעסק רבות בתורת התבניות הריבועיות.
תבניות ריבועיות
אם לא נאמר אחרת במפורש, F הוא שדה ממאפיין שונה מ-2.
משפט הצמצום של ויט קובע כי אם אז V \cong V', ולכן החלק האנאיזוטרופי של מרחב מוגדר היטב.
הגדרה
שני מרחבים ריבועיים V,V' נקראים שקולים לפי ויט אם יש להם אותו חלק אנאיזוטרופי, כלומר אם יש n \ge 0 כך ש-. מחלקת השקילות של כל מרחב אנאיזוטרופי V היא.
חוג ויט של השדה, המסומן W(F), הוא החוג בו:
פעולות אלו מוגדרות היטב, והופכות את W(F) לחוג קומוטיבי.
כחבורה חיבורית, חוג ויט נוצר על ידי האיברים מהצורה. שתי תבניות כאלה הן שקולות אם ורק אם הסקלרים המגדירים אותן שקולים עד כדי ריבועים, כלומר שייכות לאותה מחלקה ב-.
העתקת הצמצום
תהי K/F הרחבת שדות. כל תבנית ריבועית מעל F היא גם תבנית מעל K.
פורמלית, העתקת הצמצום (restriction map) היא ההעתקה המוגדרת על ידי, כאשר. נסמן בקיצור ; זהו הומומורפיזם של חוגים. כלומר, שיכון של שדות עובר להומומורפיזם של חוגים, ההופך בשפה קטגורית את ההתאמה של שדה לחוג ויט שלו לפונקטור בין קטגוריית השדות לקטגוריית החוגים הקומוטטיביים.
העתקת הצמצום יכולה להעביר תבנית אנאיזוטרופית לתבנית איזוטרופית ואף לתבנית היפרבולית. כעת נראה מהן תכונות ההעתקה.
כל הרחבת שדות ניתן לפרק ל מרכיב טרנסצנדנטי ומרכיב אלגברי מהצורה. בנוגע לחלק הטרנסצנדנטי מתקיים:
משפט: אם F_1/ F הרחבה טרנסצנדנטית, אז res_{F_1/F} מהווה שיכון חוגים (כלומר, היא חד-חד-ערכית).
בנוגע לחלק האלגברי, התאוריה מעט מסובכת יותר ותלויה בזוגיות ממד ההרחבה.
משפט: הגרעין של העתקת הצמצום של הרחבה ריבועית הוא האידיאל הנוצר על ידי, כאשר  היא תבנית פיסטר.
כלומר, מתקבלת סדרה מדויקת:. כדי להשלים את הסדרה וכך ללמוד על תמונת העתקת הצמצום, מגדירים את העתקת הטרנספר - נגדיר על ידי, ונגדיר  על ידי. מתקבלת הסדרה המדויקת: , ולכן התבנית היא צמצום של תבנית מ-W(F_1) אם ורק אם s(q) היפרבולית.
בממד אי זוגי מתקיים:
משפט שפרינגר: אם F_1/ F הרחבה ממד אי זוגי, אז אם התבנית q אנאיזוטרופית מעל F, כך גם q_{K}. בפרט, חד-חד-ערכית.
האינווריאנטים הראשונים
אחת השאלת המרכזיות על חוג ויט היא מחקר החזקות של האידיאל היסודי, הכולל את התבניות מממד זוגי.
פורמלית, אם מתאימה לכל מרחב ריבועי את זוגיות הממד שלו, מסמנים. כלומר, I(F) הוא אוסף מחלקות השקילות של תבניות מסדר זוגי. זוגיות הממד מודולו 2 מוגדרת היטב, משום שכל מישור היפרבולי הוא מממד זוגי. האידיאל I(F) נוצר על ידי כל התבניות מהצורה <a,b>, או מהצורה, כאשר היא תבנית פיסטר.
כעת, מגדירים. הם נוצרים על ידי מכפלת n תבניות פיסטר דו-ממדיות, כלומר מהצורה.
אנו מתעניינים בשרשרת האידיאלים והמנות שלהם. נסקור את מבנה המנות עבור n קטן, ונציג את האינווריאנטים הראשונים. בתת-הנושא הבא נראה את התורה הכללית.
האינווריאנט האפס
כאמור לעיל, ההעתקה הממפה מרחב אל זוגיות הממד שלו מוגדרת היטב, מהווה הומומורפיזם ובעלת גרעין I(F), ולכן לפי משפט נתר הראשון מתקיים. אפשר גם להוכיח כי מתקבלת כמנה של חוג ויט רק על ידי I(F).
המנות הראשוניות של חוג ויט הן כולן ציקליות (כלומר מנות של חוג השלמים).
האינווריאנט הראשון
כעת נרצה להבין מהי המנה I(F)/I^2(F).
הדטרמיננטה של מרחב ריבועי היא הדרמיננטה של המטריצה המייצגת שלו, המוגדרת עד כדי ריבועים, כלומר במרחב. עם זאת, היא לא מוגדרת היטב על מחלקות בחוג ויט, כי. לכן, מגדירים את הדיסקרימיננטה -, המוגדרת היטב ובעלת גרעין I^2(F), ולכן מהווה איזומורפיזם .
מבנה המנה מעיד גם על היותו של חוג ויט נותרי - W(F) נותרי אם ורק אם המנה  סופית.
האינווריאנט השני
המנה והאינווריאנט השני מעט מסובכים יותר.
ניזכר כי אלגברת קליפורד של מרחב ריבועי היא (ובקיצור C(q))כאשר הממד זוגי היא מהווה אלגברה פשוטה מרכזית מעל שדה הבסיס, ולכן משרה מחלקת שקילות בחבורת בראואר. במילים אחרות, מקבלים העתקה, הנתונה על ידי. ההעתקה מוגדרת היטב, משום שלכל תבנית ממד זוגי מתקיימת הזהות, ובפרט. כעת, כאמור לעיל, disc אדישה לתבניות מ-I^2(F), ולכן צמצום ההעתקה מהווה הומומורפיזם. אפשר להוכיח כי היא משרה איזומורפיזם , כאשר _2 Br(F) היא חבורת בראואר מפיתול 2.
האינווריאנטים הגבוהים ותורת K
כעת נציג את התורה הכללית ואת מבנה המנות הקשורה לתורת K.
לכל חוג R מותאמת חבורה אבלית K_n(R), הנקראת חבורת K ה-nית של מילנור. זוהי החבורה האבלית החופשית בסמלים, יחד עם היחסים:
נסמן.
כעת, השערת מילנור טוענת כי. העתקת האיזומורפיזם היא , הנתונה על ידי, כאשר היא תבנית פיסטר.
קל לראות את קיום הטענה לn=0,1: K_0(F) היא החבורה הנוצרת על ידי הסמל הריק, ולכן היא בדיוק. K_1(F) היא החבורה הנוצרת על ידי הסמל \{ a \}, עם היחס, והיא בדיוק.
חוג ויט ושדות סדורים
תורת השדות הסדורים קשורה הדוקות לחוג ויט.
שדה סדור הוא שדה בו ניתן להציב קבוצת חיוביים P הסגורה לחיבור וכפל, ו-. כל שדה סדור הוא ממאפיין אפס. שדה סדור הוא אוקלידי אם כל איבר חיובי בו הוא ריבוע של איבר אחר. שדה הוא סגור ממשית אם הוא אוקלידי ולכל פולינום ממעלה אי זוגית בו יש שורש.
שדה נקרא ניתן לסידור אם ניתן להגדיר עליו סדר. לפי משפט ארטין-שרייר, שדה ניתן לסידור אם ורק אם -1 איננו סכום של ריבועים, ולכל איבר a שאינו סכום של ריבועים יש סדר בו a<0. שדה הוא פיתגורי אם כל ריבוע איבר בו הוא סכום של שני ריבועים.
סימן סילבסטר
כעת, יהי F שדה סדור עם סדר \alpha. ההעתקה, הנקראת סימן סילבסטר, היא ההעתקה הממפה תבנית למספר האיברים החיוביים פחות השליליים בה. ההעתקה מוגדרת היטב לפי משפט ההתמדה של סילבסטר, ומהווה אפימורפיזם חוגים. אם השדה אוקלידי (ובפרט שדה סגור ממשית) ההעתקה מהווה איזומורפיזם חוגים.
בשדות פיתגוריים
בשדות פיתגוריים מקבלים תורת מבנה מפורשת, המתחלקת לשדה סדור ושדה לא סדור:
משפט: התכונות הבאות שקולות עבור שדה F:
בפרט אפשר לשים לב שיש 2-פיתול בחוג ויט.
מרחב הסידורים
מרחב הסידורים של השדה הוא אוסף כל הסידורים שלו, המסומן. מתקיימת ההתאמה הבאה:
משפט: ישנה התאמה חד-חד-ערכית בין סידורים של שדה לאידיאלים ראשוניים של חוג ויט הלא מכילים את 2.
את מרחב הסידורים ניתן לאפיין כך:. הוא משוכן באופן טבעי במרחב, עליו מוגדרת טופולוגיה - מכפלת טיכונוף, כאשר על \{ \pm 1 \} טופולוגיה דיסקרטית. מקבל את טפולוגיית תת-המרחב. מתקבל כך מרחב בוליאני, כלומר מרחב האוסדורף, בלתי קשיר לחלוטין וקומפקטי לפי משפט טיכונוף.
ל- יש את תת הבסיס המורכב מהקבוצות הפתוחות והסגורות.
כעת, מגדירים את הסימן הגלובלי כפונקציה, על ידי. ניתן להוכיח כי תמונת המיפוי מוכלת באוסף הפונקציות הרציפות, כלומר. ההעתקה מהווה הומומורפיזם, עם גרעין - הוא קבוצת ה-2^\infty-פיתול של W(F), ובעלת קו-גרעין המהווה אף הוא קבוצה בעלת 2-פיתול.
ייצוגים על ידי יוצרים ויחסים
השערת מילנור שנסקרה לעיל מספקת יצוג באמצעות יוצרים ויחסים לכל המנות. עבור ערכים נמוכים של n ידוע יצוג כזה גם לאידיאלים \ I^nF עצמם
מודול ויט במאפיין 2
במאפיין שונה מ-2 אפשר לזהות תבניות ריבועיות וביליניאריות. במאפיין 2 הקשר בין שני סוגי התבניות מסובך יותר, ולכן נחזור על ההגדרה של חוג ויט במקרה הכללי, התקף גם במאפיין 2. חוג ויט הוא חוג-גרותנדיק של התבניות ה*ביליניאריות* הסימטריות הלא-מנוונות, מודולו תבניות היפרבוליות. כל תבנית ביליניארית סימטרית אנאיזוטרופית מתאימה לאיבר יחיד בחוג ויט. תבנית ביליניארית שקולה בחוג ויט לאפס, אם ורק אם היא מטאבולית.
המודול של ויט, \ I_q(F), הוא חבורת גרותנדיק של המונויד של התבניות ה*ריבועיות* הלא-מנוונות מממד זוגי, מודולו המרחבים ההיפרבוליים. המודול נוצר על ידי ה(מחלקות של ה)תבניות הדו-ממדיות \ [a,b] (המייצגות את התבניות ). כחבורה אבלית, הוא מוגדר על ידי היחסים, ו-. פעולת הכפל בסקלר מושרית על ידי המכפלה הטנזורית של תבניות, ואפשר להגדיר אותה גם על ידי הפעולה של יוצרים על יוצרים,. מודול ויט נוצר, כמודול מעל חוג ויט, על ידי תבניות פיסטר הריבועיות.
על המודול של ויט מוגדר אינווריאנט ארף, לפי , כאשר. הגרעין של אינווריאנט ארף הוא. ייצוג של \ I^2_qF עם היוצרים נתון על ידי היחסים הבאים: הסמל בי-אדיטיבי וסימטרי; \ a,1 = 0;
. באופן כללי מסמנים.
עות'מאן ג'רנדי
עות'מאן ג'רנדי (בערבית: عثمان الجرندي) הוא פוליטיקאי ודיפלומט תוניסאי. הוא משמש כשר החוץ וההגירה של תוניסיה מ-24 באוגוסט 2020.
ביוגרפיה
ג'רנדי נולד בעיירה חמאם ליף, מחוז בן ערוס שלחופי תוניסיה.
הוא נכנס לפוליטיקה התוניסאית בשנת 1979, זאת לאחר שסיים תואר ראשון בתקשורת, ובין השנים 1981–1988 שימש כמזכיר הראשון של שגרירות תוניסיה בכווית. מעט אחר כך התמנה ליועץ במשרד החוץ של תוניסיה, ובשנת 1990 קיבל את תפקיד שגריר תוניסיה ב.
בשנת 1994 נשלח כשגריר לניגריה, תפקיד אותו מילא עד שנת 1998 אז התמנה לשר לענייני אפריקה; בשנת 2000 היה סגן שגריר תוניסיה באומות המאוחדות. בשנת 2002 הפך לשגריר תוניסיה בקוריאה הדרומית, ומשם עבר בשנת 2010 לתפקיד זהה בירדן.
לאחר המהפכה בתוניסיה בשנת 2011 ייצג ג'רנדי את הרפובליקה של תוניסיה באו"ם בין החודשים אוגוסט 2011 לנובמבר 2012, ולאחר תקופה קצרה, ב-8 במרץ 2013 מונה לשר החוץ בממשלת קייס סעיד. הוא משמש בתפקיד זה בממשלתו של הישאם משישי.
ב-7 בפברואר 2023 הודיעה נשיאות הרפובליקה על פיטוריו ועל החלפתו בנביל עמאר..
חיים אישיים
ג'רדי נשוי עם שני ילדים.
עין בלתי מזוינת
עין בלתי מזוינת הוא מושג המתאר תצפית על ידי שימוש ביכולת ראייה של עין אנושית ללא עזרים אופטיים עם יכולות כגון הגדלה או איסוף ומיקוד אור כגון טלסקופ או מיקרוסקופ, אם כי שימוש באמצעים לתיקון ראייה כגון עדשות מגע או משקפיים נחשבים עדיין לעין בלתי מזוינת.
המושג נפוץ באסטרונומיה, בו הוא משמש לתיאור תופעות וגופים שמימים, שניתן לראותם ללא עזרים, כגון כוכבים, כוכבי לכת, התקבצויות, כוכבי שביט, מטרי מטאורים, או אסטרואידים כגון ווסטה.
מאפיינים
מאפייני ראייה בעין בלתי מזוינת הם:
למרות זאת, גורמים כגון זיהום אור ו-זיהום אוויר מקשים על בתנאים בהם ניתן לראות גורמים שמימים בעין בלתי מזוינת ואלה דורשים ריחוק מאזורים מאוכלסים בשביל לחזות בהם.
עצמים קטנים
כאמור, רזולוציה אופטית של העין היא 1 דקה = 1/60 מעלות = 0.0003 רדיאנים. ניתן לחזות שבתנאי תאורה סטנדרטיים (מקור אור בעוצמה של 1,000 לומן בערך, בגובה 600-700 מילימטר ובזווית תצפית של בערך 35 מעלות) במרחק תצפית של 400 מילימטר (מרחק קריאה), רזולוציית העצם הקטן ביותר תהיה 0.116 מילימטר. במעבדות משתמשים במרחק תצפית של 200-250 מילימטר שמאפשר זיהוי עצם בדוגל של 0.058-0.072 מילימטר (58-72 מיקרומטר).
שביט C/2020 F3 (NEOWISE)
<!-- שמתי את שתי הטבלאות פשוט לעשות העתק הדבק, מה שבפנים, כמה שייך לשביט
{{גוף פלנטרי
{{Infobox comet 720 AU (outbound) 360 AU (outbound) ~6800 yrs (outbound) }}
--> שביט NEOWISE, ובשמו הרשמי C/2020 F3, התגלה ב-27 במרץ 2020 על ידי טלסקופ החלל WISE במשימתו לגלות אסטרואידים ושביטים המגיעים לסביבת כדור הארץ. בתחילת יולי אותה שנה, הוא היה מספיק קרוב לשמש כדי שניתן היה לראותו בעין בלתי מזוינת בשמי חצי הכדור הצפוני. קוטר הליבה שלו 5 ק"מ{{הערה|שם=אבי|{{הידען|אבי בליזובסקי|החל מהשבוע ניתן לצפות בשביט NEOWISE בשעות הערב|neowise-1407206|14 ביולי 2020}}}}. אירוע דומה בו ניתן היה לצפות בשביט ללא אמצעים, היה ב-2007, כאשר השביט מקנוט היה לאחד השביטים הבהירים ביותר שנראו ב-100 השנים האחרונות.
מסלול
מסלול השביט כמעט פרבולי, ולאחר הפריהליון הוא יתרחק מהשמש ויחזור רק בעוד 6,800 שנה. הקידומת C בשמו הרשמי, מסמלת את היותו שביט בעל מחזור הקפת שמש ארוך. ב-5 ביולי 2020 צילם הלוויין Parker Solar Probe את השביט בעודו עובר קרוב לשמש. הלווין מכיל חיישן WISPR ומטרת הצפייה הייתה למדוד את מהירות איבוד האבק מגלעין השביט. ב-23 ביולי 2020 הוא חלף בנקודה הקרובה ביותר לכדור הארץ – 103 מיליון קילומטרים.
גלריה
יש לציין שחלק מתמונות הסטילס נעשו בזמן חשיפה ארוך. בעין בלתי מצוידת, ניתן בעיקר לראות את השביט באזורים עם מידת זיהום אור נמוכה.
כת קריאת כף הרגל
היסטוריה
הכת כונתה "כת קריאת כף הרגל", בשל כך שמייסדה, הוגן פוקונאגה, טען שהוא יכול לאבחן מחלות על ידי בחינת כפות רגלי אנשים. הוא ייסד את הכת בשנת 1987 לאחר חוויה רוחנית לכאורה, שבעקבותיה טען שהבין שהוא גלגולם של ישו והבודהה. לטענת חברי הכת, הקבוצה מנתה בעת ובעונה אחת כ-30,000 חברים. פוקונאגה גבה 900 דולרים עבור קריאה בכפות רגליהם של אנשים ונשים ומאוחר יותר התעורר החשד כי הוא השתמש בכסף למטרות אישיות. בשל הכספים הגדולים שדרש הוא הורשע על ידי בית המשפט המחוזי בטוקיו בהונאות של עקרות בית, שאת כפות רגליהן בחן וגבה מהן כספים רבים, והיה עליו לשלם למעלה ממיליון דולר כפיצויים.
פוקונאגה החל להטיף את משנתו עוד בשנת 1980, בטענה להיותו המושיע הסופי של העולם בעקבותיהם של ישו ובודהה. הוא היה אז בן 34 ונשא על עצמו חובות כספיים של כ-500 מיליון ין. עד מהרה שמו הפך לשגור בבתיהם של המונים בסביבתו, באמצעות פרסום של עשרות נאומים חוצבי להבות, שנכתבו על ידי סופרי צללים. בשנת 1987 קיבלה העדה הכרה רשמית כתאגיד דתי.
כטוויסט של קריאה בכף היד, פוקונאגה ועוד כמה ממנהיגי הכת טענו ליכולת לקרוא בסוליות כפות רגליהם של אנשים וליכולת איבחון מחלות ובעיות שיש לאדם על ידי קריאה זו. הם סיפרו לקורבנותיהם אשר ביקרו בטקסי קריאת בכפות הרגליים שארגנו לצורך קבלת ייעוץ על בעיות פיזיות או משפחתיות שיש להם, שבעיותיהם רק ילכו ויחריפו אם לא ישתתפו בסמינרים ובטקסים הפולחניים של הכת, כאשר על ההשתתפות בטקסים הללו נגבה תשלום של כ-2.25 מיליון ין, או שכתחליף להשתתפות כזו עליהם לתרום עד 14.3 מיליון ין לכת. הם השתמשו במילים מפחידות ומזעזעות כדי להגביר את דאגתם של הקורבנות, טענו כי את מחלותיהם ניתן לרפא באמצעות אימונים הנלמדים בטקסי הכת, והונו אותם בכמויות מופרזות של כספים, ששולמו כדמי השתתפות בטקסים. הקורבנות נדרשו לרכוש מגילות יקרות ותשמישים אחרים שבקריאתם ניתן להדוף את הרוע, לרפא מחלות, להעביר מחטא ולהתיר קללות משפחתיות.
ההפחדות היו מלוות לעיתים קרובות באיומים מסוימים. הקורבן הוכרח על ידי ממוני הכת, במהלך ביקוריו במוסדות הכת לשלם כ-22 אלף דולר עבור סמינר הדרכה בן חמישה ימים במטה הפולחן של הכת, המצוי מתחת להר פוג'י. המטרה, כך נאמר לו, הייתה "לטהר" את מוחו ואת גופו.
מנהיג הכת פוקונאגה קבע יעדי גיוס קפדניים עבור חברי הכת במטרה להפיח את שורות הקבוצה. נקבעו מטרות נפרדות עבור כל אחת מסניפי הכת. על פי הדיווחים, כאשר נבנה המתקן החדש של הכת, בעלות של כ-600 מיליון ין, פוקונאגה הורה לחברי הכת לפעול למען מטרות גיוס נוקשות עוד יותר. אנשי הכת למדו בשקידה את שיטות האיום של פוקונאגה בפגישות מיוחדות שארגן במטרה ללמד אותם דרכי גיוס אנשים לשורות הכת. בפגישות אלה אמר פוקונאגה שוב ושוב כי ניתן ולעיתים אף רצוי לשקר בהטפות גיוס האנשים. "אתה צריך לפעול ב'חוכמה' ולומר דברים, גם אם הם לא ממש אמיתיים", אמר. הוא הסביר כי שקרים רצויים על מנת שאנשים יקבלו סיבה מספקת להירשם ולהתחיל את האימון המיוחד של הכת. הכת הכינה מדריך להכשרת אנשים.
פוקונאגה היה נוהג ללבוש חליפות יקרות בעלויות של כ-5,000 דולר ונעל נעליים איטלקיות בהתאמה אישית. אשתו, על פי עדויותיהם של חברי הכת הבכירים, בילתה באופן קבוע בשופינג ורכשה מוצרים ושירותים בעלויות של בין 6,000 ל-7,000 דולר בחודש. על פי הדיווחים, פוקונאגה השיג 60 מיליארד ין מיותר מ-10,000 בני אדם ב-13 שנות הפעילות של הכת, תוך כדי השקעת סכומי עתק ושיפור המוניטין שלו כמנהיג דתי על ידי "קניית" ראיונות עם נשיא ברית המועצות לשעבר מיכאיל גורבצ'וב, האפיפיור יוחנן פאולוס השני, נשיא ארצות הברית ביל קלינטון, האם תרזה, מרגרט תאצ'ר, סתיה סאי באבא וידוענים רבים.
מזבחות האחים הפלינים
מזבחות האחים הפלינים, הידועה גם בשם מזבחות הפלינים. הייתה עיר נמל השייכת לקרתגו. העיר נמצאה מדרום למפרץ סירטיס, וממזרח ללפטיס הגדולה. שמה של העיר הגיע לה על פי האגדה משמם של אחים שמסרו את נפשם למען קרתגו. העיר הייתה הגבול בין קרתגו לבין קירנה, ומאוחר יותר בין שושלת תלמי. מיקומה המדויק כיום שנוי במחלוקת, ככל הנראה באזור אל-עגילה בלוב.
האגדה
לפי האגדה קרתגו וקירנה, לחמו זו בזו במשך זמן רב ואף אחת לא גברה על השנייה. על כן החליטו שתי הערים לשלוח שליחים כל אחת לכיוון השנייה, ומקום פגישתם יהיה הגבול. שליחי קרתגו האחים פליני יצאו ראשונים, אולם היוונים התעכבו. וכאשר נפגשו לבסוף, גילו שהקרתגים הקדימו אותם בהרבה. היוונים זעמו והציבו בפני הקרתגים שתי אפשרויות, למות ולהיקבר במקום שאליו הגיעו, ושם יהיה הגבול. או להישאר בחיים, ולהניח ליוונים לקבוע את הגבול בעצמם. האחים הפלינים בחרו באפשרות הראשונה, ונקברו חיים בגבול החדש. הקרתגים בנו מזבחות לזכרם, וכך קיבל המקום את שמו.
ברוק סקוליון
ברוק סקוליון (נולדה בשנת 1999) היא זמרת אירית. לאחר ניצחונה בקדם האירי, היא עתידה לייצג את המדינה באירוויזיון 2022 עם השיר "That's Rich". בנוסף, היא הגיעה למקום השלישי בעונה התשיעית של "The Voice UK".
קריירה
בשנת 2020 היא השתתפה בעונה התשיעית של "The Voice בריטניה". היא עבדה לצד השופטת מייגן טריינור. בשלב האודישנים ביצעה את השיר "Bruises" של לואיס קפלדי, וזכתה לשבחים מפיהם של ארבעת השופטים. בשלב הדו-קרב ניצחה את ג'ורדן פיליפס. היא הצליחה להעפיל לשלב הגמר, שם הגיעה למקום השלישי.
בינואר 2022 חשפה רשות השידור האירית RTÉ כי סקוליון עתידה להשתתף בקדם האירי לאירוויזיון 2022, יורוסונג 2022. היא זכתה למירב הנקודות בחברי השופטים המקצועיים ובהצבעת הקהל. לבסוף, הגיעה למקום הראשון בהפרש של ארבע נקודות מג'נט גרוגן, שהגיעה למקום השני, ונבחרה לייצג את אירלנד באירוויזיון 2022 עם "That's Rich". ב-12 במאי 2022 ביצעה סקוליון את "That's Rich" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 15 עם 47 נקודות.
יחסי ברבדוס–הממלכה המאוחדת
יחסי ברבדוס–הממלכה המאוחדת הם היחסים בין ברבדוס לבין הממלכה המאוחדת של בריטניה הגדולה וצפון אירלנד (בריטניה). הקשרים ההיסטוריים בין שתי המדינות ארוכים ומורכבים, כולל התיישבות, פוסט-קולוניאליזם ויחסים דו-צדדיים מודרניים. שתי המדינות קשורות ביניהן דרך היסטוריה משותפת המשתרעת על פני 339 שנים (1627–1966). מאז עצמאותה של ברבדוס, המדינות ממשיכות לחלוק קשרים דרך חבר העמים הבריטי, והן אף חלק מממלכות חבר העמים הבריטי ברחבי העולם המקיימות שיתוף פעולה הדוק באמצעות אוניה פרסונלית של אותו ראש מדינה, המלכה אליזבת השנייה כמונרך.
ברבדוס הייתה אחת היישובים האנגלים העתיקים ביותר באיי הודו המערבית, והייתה שנייה רק לסנט קיטס אם כי בניגוד לסנט קיטס ברבדוס מעולם לא החליפה ידיים. היישוב האנגלי הראשון קרוב להולטאון בברבדוס הוקם 74 שנים לפני שפעולות האיחוד יצרו את ממלכת בריטניה הגדולה. בשנת 2016 בירך ראש ממשלת בריטניה את ברבדוס לרגל 50 שנה לעצמאות, והביע רצון להמשך "שותפות מתמשכת" צמודה בין המדינות.
הנציבות העליונה הבריטית בברידג'טאון הוקמה בשנת 1966. במקביל, נציבות עליונה של ברבדוס ממוקמת בלונדון.
היסטוריה
היחסים ההיסטוריים בין ברבדוס לבריטניה מקורם במאה ה-17. בהפלגה מברזיל תבע קפטן ג'ון פאוול את ברבדוס על שם אנגליה בשנת 1625. עם שובו לאנגליה הורה מעסיקו סר ויליאם קורטן לג'ון פאוול לחזור לברבדוס עם מתיישבים. ספינתו של ג'ון פאוול חזרה לאנגליה לאחר שלא איתרה את האי בהצלחה. הפלגה שנייה שהובלה אז על ידי קפטן (האח) הנרי פאוול בשנת 1627 הצליחה. קבוצה של 80 מתיישבים אנגלים (יחד עם 12 עבדים אפריקאים שנתפסו מהספרדים בים), הקימה את ההתיישבות האירופית הקבועה הראשונה באי ברבדוס ב-17 בפברואר 1627 בעיירה הולטאון של ימינו, סנט ג'יימס. ברבדוס הפכה ל"מושבה קניינית" של קורטן, עד שנחשפה תביעה על האי על ידי ג'יימס היי, הרוזן הראשון מקרלייל שהוכיח כי מלך צ'ארלס הראשון של אנגליה העניק לו בפועל תואר למושבה.
מההתיישבות האירופית הראשונה בסנט ג'יימס טאון (ששמה שונה מאז), ועד לעצמאות ברבדוס בשנת 1966, האי נותר האי הקריבי היחיד שמעולם לא החליף ידיים בקרב מדינות אירופה בעקבות ההתיישבות.
עם התפתחותה המוקדמת של חקלאות קנה סוכר, ברבדוס הפכה לאחת העשירות במושבות אנגליה בעולם. מיקומה המזרחי הרחוק של ברבדוס הפך את המושבה למרכז מסחרי מרכזי לסחר טרנס-אטלנטי במיוחד עם העיר הבריטית בריסטול. בראשית שנות ה-20 של המאה ה-20 שימשה ברבדוס גם כאחת מנקודות החיבור העיקריות בקו האדום של האימפריה הבריטית.
היום
אף על פי שלברבדוס היו קשרים חזקים עם בריטניה מאז ההתיישבות האירופית הראשונה, בריטניה קשורה יותר ויותר לאיחוד האירופי לסחר. זה הביא את ברבדוס ומדינות אחרות לשעבר של מדינות איי הודו המערבית הבריטיים לחפש שווקים חדשים להרחבת סחר ביבשת אמריקה. ככאלה יחסי המסחר, הפיננסים והתרבות עם הגושים הנפרדים הללו הפכו לדומיננטיים יותר ויותר.
ממשלת בריטניה איחדה כמה מהנציבויות העליונות שלה עם מספר גדול של משרדי מזרח הקריביים שהעבירו תפקידים למשרד בברידג'טאון.
כממלכות חבר העמים, שתי המדינות חולקות מלוכה, המלכה אליזבת השנייה, ושתיהן חברות מלאות באו"ם, בחבר העמים, באגודה הפרלמנטרית של חבר העמים ובאסיפה הפרלמנטרית המשותפת של האיחוד האירופי, האיים הקריביים והפסיפיקיים. ברבדוס הודיעה שהיא תהפוך לרפובליקה עד נובמבר 2021, כדי להשאיר את 'העבר הקולוניאלי מאחור'. המבקרים טוענים שהמהלך התרחש בין השאר משום שסין הפעילה לחץ על ברבדוס.
הבנק המרכזי של ברבדוס הוא אחד מכמה גופים כספיים שמדפיסים את שטרותיו באמצעות דה לה רו האנגלי.
בשנת 2011 הנציב העליון הבריטי לברידג'טאון אמר כי: "היחסים עם בריטניה וברבדוס הם חזקים וחיוביים ביותר והקשרים נותרים הדוקים. זו מערכת יחסים טובה וחמה וברבדוס נותרה היעד הנבחר לבריטניה."
בשנת 2012 שר המדינה בבריטניה לאיים הקריביים העצמאיים במשרד החוץ וחבר העמים, הנרי בלינגהאם, אמר: "ברבדוס היא האי שאיתו יש לבריטניה את היחסים החזקים והטבעיים ביותר; יש רמה מסוימת של אמון ושיתוף פעולה בין שתי מדינות."
יחסי סחר
בשנת 2008 היצוא הבריטי לברבדוס עמד על 38.0 מיליון ליש"ט. זה הציב את ברבדוס כשוק הייצוא הרביעי בגודלו באזור.
לאחר שנים של משא ומתן תאגיד השידור הבריטי נכנס מחדש לשוק הרדיו הברבדיאני על ידי השקת תחנת ממסר FM בנובמבר 2009.
יחסים דיפלומטיים
בשנת 2011, שר החוץ הבריטי, ג'רמי בראון, ביקר בברבדוס כדי להיפגש עם שרי ממשלה שונים וכן לקדם עסקים בבריטניה מתחום התיירות השוכן בברבדוס. לאחר הפגישה מר בראון הצהיר כי ממשלת בריטניה מבינה את חששות ממשלת ברבדוס בנוגע לחובת הנוסעים האוויריים (APD) ואת השפעתה האפשרית על התיירות עם ברבדוס; בראון המשיך ואמר כי תוצאות העניין יפורסמו בתקציב השנתי לבריטניה ב-23 במרץ.
שיתוף פעולה צבאי
באופן היסטורי, הממלכה המאוחדת שמרה על נוכחות צבאית חזקה באי ברבדוס. הכוחות האימפריאליים הראשונים שנחתו בברבדוס היו כוחותיו של סר ג'ורג' איישוק בשנת 1651. מאז הוקמה מיליציה ומספר מגדלי שמירה (כמו תחנת האותות של גבעת היל) הוצבו אסטרטגית לאורך נקודות השיא של האי כדי לאתר ולהעביר במהירות כל מעשי תוקפנות או ניסיונות פלישה לעבר המושבה. לאחר מכן בשנת 1780, פיקוד קבוע יותר של חיילים קיסריים הוצב בברבדוס עד 1906. חיילים אלו הוצבו בחלקים הדרומיים של האי בסוואנה גאריסון סנט אן בסנט מייקל, אזור שהיווה את אחד הגריזונים העתיקים שהוקמו בכל חצי הכדור המערבי. במהלך מלחמות העולם הראשונה והשנייה לחמו אנשי שירות ברבדיים רבים במאמץ המלחמתי הבריטי. נקודה מהוגה ארוכה של חברי שתי הממשלות הייתה התכתבויות ששלחו ברבדוס למשרד המושבות בלונדון. במברק מיום 6 באוגוסט 1914 כתבו פקידים ברבדיים: "המשך, אנגליה. ברבדוס מאחוריך. "בנוגע למלחמה בגרמניה. ב-3 בספטמבר 1939 (היום בו הכריזו בריטניה וצרפת מלחמה על גרמניה הנאצית), המברק הראשון שהגיע לווייטהול הגיע מברבדוס והכיל בפשטות: "ברבדוס איתך."
ברבדוס ובריטניה ממשיכים בהיסטוריה הארוכה של שיתוף פעולה בענייני ביטחון. כיום תפקיד זה התפתח לעבר התמודדות עם: סמים, פשע והלבנת הון. כוח ההגנה של ברבדוס והנחתים המלכותיים עדיין מקיימים ברית בין היחידות הצבאיות שלהם. ממשלת בריטניה מבססת את צוות הייעוץ וההכשרה הצבאי הבריטי (BMATT) במדינות ברבדוס ואנטיגואה וברבודה.
לברבדוס
בשנים האחרונות מספר גדל והולך של אזרחים בריטים עברו להתגורר בברבדוס. סקר שנערך על ידי תאגיד השידור הבריטי (BBC) מצא כי ישנם כ-27,000 בני אדם המזוהים כאזרחים בריטים המתגוררים בברבדוס. הדירוג הציב את ברבדוס כשלישית ביבשת אמריקה מבחינת תושבי בריטניה (מאחורי ארצות הברית וקנדה). סקרים אחרים הראו כי אזרחים בריטים מהווים 75–85 אחוזים משוק הבית השני של ברבדוס.
כלכלת בהוטן
בהוטן היא אחת המדינות הקטנות והפחות מפותחות בעולם, מבוססת על חקלאות וייעור, המספקים את הפרנסה העיקרית עבור למעלה מ־60% מהאוכלוסייה. החקלאות מורכבת ברובה מחקלאות קיום, חקלאות חוות היימרות מזון לצריכה עצמית) וגידול בעלי חיים. הרים סלעיים שולטים בשטח והופכים את סלילת הכבישים ובניית התשתיות האחרות לקשות ויקרות.
הכלכלה נמצאת בקשר הדוק עם כלכלת הודו, הודות לקיום קשרים חזקים של סחר, ותלות בסיוע הכספי של הודו. רוב הייצור במגזר התעשייתי הוא מסוג התעשייה הביתית. מרבית פרויקטי הפיתוח, דוגמת סלילת כבישים, נשענים על מהגרי עבודה מהודו. תוכניות חינוך, חברה וסביבה מתבצעות בתמיכתם של ארגוני פיתוח רב-צדדיים.
מגמה מקרו-כלכלית
זהו תרשים מגמה של תוצר מקומי גולמי של בהוטן במחירי שוק לפי קרן המטבע הבינלאומית: פוטנציאל ייצור החשמל של המדינה, הנובע מהגאוגרפיה שלה, המייצרת נהרות המאפשרים הפקת אנרגיה הידרואלקטרית, וכן האטרקציות התיירותיות הנמצאות בשטחה, מהווים משאבים מרכזיים שעשויים לעזור לפיתוחה הכלכלי. ממשלת בהוטן עשתה התקדמות מסוימת בהרחבת הבסיס היצרני של המדינה ושיפור הרווחה החברתית. בשנת 2004 הייתה בהוטן למדינה הראשונה בעולם שאסרה על עישון ומכירת טבק.
Shein
היסטוריה
Shein נוסדה בשנת 2008 בנאנג'ינג שבסין על ידי כריס שו. האתר המקורי של המותג היה Sheinside.com ונמכרו בו בגדי נשים בלבד. בשלבים הראשונים שלה, החברה הייתה יותר עסק דרופשיפינג מאשר עסק קמעונאי. החברה לא הייתה מעורבת בעיצוב וייצור הבגדים ובמקום זאת הייתה מקבלת את מוצריה משוק הבגדים הסיטונאי בגואנגג'ואו. בשנת 2014, החברה יצרה שרשרת אספקה משלה ורכשה את "Romwe", חברת קמעונאות נוספת של מסחר אלקטרוני סינית.
בשנת 2015, שונה שם המותג ל-Shein.
בשנת 2020, שיאין היה המותג המדובר ביותר בטיקטוק וביוטיוב והמותג הרביעי הכי מדובר ברשת האינסטגרם.
עד שנת 2013 היו לחברה 100 עובדים, וכבר הקימו את המטה שלה בגואנגג'ואו, סין.
ביוני 2020, אפליקציית Shein נאסרה לשימוש בהודו בשל חשש לפרטיות. ביולי 2020 מכרה החברה שרשרת עם צלב קרס שלאחר מכן הוסרה מהאתר לאחר ביקורות מהמשתמשים (המותג הבהיר כי מדובר בסמל דתי בודהיסטי, לא בצלב הקרס הנאצי).
ב, החברה נסחרת בלמעלה מ-220 מדינות. במאי 2021, היישומון של החברה היה אפליקציית הקניות שבוצעו הכי הרבה הורדות שלה בארצות הברית. לפי בלומברג ביזנסוויק, המודל העסקי של החברה הרוויח ממלחמת הסחר בין ארצות הברית לסין.
עד יוני 2021, לחברה היה נתח שוק של 28% באופנה המהירה בארצות הברית.
ביקורת
הביקורת על פעילות החברה נוגעת לרוב לתנאי ההעסקה והייצור ולפגיעה בסביבה.
נוסף על תהליך הייצור שדורש משאבים מהסביבה ככול חברת אופנה, Shein גם משנעת את מוצריה באריזות קטנות שאינן מתכלות ברחבי בעולם ובכך מוסיפה לזיהום. 95.2% ממוצריה של Shein מכילים פלסטיק, ובחלקם, זהו המרכיב העיקרי או היחיד. בנוסף, בבדיקה מדגמית שביצע ארגון הסביבה ״גרינפיס״ באירופה, שרכש מוצרים באתר ובחנויות הפופ אפ של החברה באירופה, נבדקו 47 ממוצרי החברה ו־15 מהם הכילו כימיקלים המפרים את תקנות האיחוד האירופי בריכוזים מסוכנים
בשנת 2021, מעצבים עצמאיים שונים התלוננו על עותקים של פריטיהם שנמכרו על ידי שיאין ללא אישור, והיו קריאות לחרם על החברה. החברה משתמשת במודל עסקי של אופנה מהירה על רקע שיטות עבודה לא אתיות כדי להשיג מחירים נמוכים.
באוגוסט 2021 סוכנות הידיעות רויטרס פרסמה תחקיר מקיף העוסק בתנאי ההעסקה של החברה בפסי הייצור שלהם, שהם נחשבים תנאי עבדות על פי חוק העבדות המודרנית של בריטניה וגם אוסטרליה.
באוקטובר 2022, תחקיר שערך ערוץ 4 הבריטי 'מאחורי אתר שיאין' Inside the Shein Machine: UNTOLD חשף כי תנאי העבודה במפעלים של החברים לא עומדים בחוקי ההעסקה הסיניים וכוללים ימי עבודה של 18 שעות ללא הפסקה, עבודה רצופה כל החודש עם יום חופשי בודד, שכר זעום וקנסות גבוהים על טעויות בייצור. החברה התנערה מהמוצג בסרט בטענה כי אלו מפעלים אומנם עבדו עבורה אך הפרו חוזי עבודה בתנאים אלו לעובדים.
The Legend of Zelda: Tears of the Kingdom
The Legend of Zelda: Tears of the Kingdom (בתרגום לעברית: האגדה של זלדה: דמעות הממלכה) הוא משחק וידאו מסוגות האקשן וההרפתקאות שיצא ב-12 במאי 2023. המשחק פותח על ידי חברת נינטנדו ועתיד להיות מופץ על ידם לקונסולת הנינטנדו סוויץ'. המשחק מהווה המשך למשחק "The Legend of Zelda: Breath of the Wild" משנת 2017. אלמנטים שהוצגו במשחק הקודם נשארים גם במשחק הזה כגון העולם הפתוח, שהתרחב וכעת לינק יכול לבקר גם במקומות הנמצאים בשמיי ממלכת היירול. במסגרת עלילת המשחק, לינק גיבור המשחק הקודם, מצטרף לנסיכה זלדה במאבקה נגד מלך השדים גאנון.
מיד בסיום פיתוח המשחק Breath of the Wild בשנת 2017, צוות הפיתוח החל בפיתוח המשחק לאחר שהבין שהרעיונות שרצו להכניס למשחק לא יוכלו להופיע בחבילת ההרחבה שיצרו. במאי המשחק, וכן המפיק  חוזרים לתפקידם גם במשחק זה. קדימון שחשף מעט מהמשחק הופץ במהלך הכנס וחשיפה מלאה של המשחק התקיימה בכנס. שמו של המשחק "דמעות הממלכה" נחשף במהלך פרנטציה שיווקית של נינטנדו בשם "" בספטמבר 2022. למרות שהמשחק היה אמור להשתחרר בשנת 2022, יציאתו נדחתה ל-12 במאי 2023.
משחקיות
בדומה למשחק הקודם, העולם הפתוח מעניק לשחקן חופש מוחלט: השחקן יכול לחקור את איי השמיים, את הממלכה התת קרקעית, לפתור מקדשים ולצבור נקודות חיים או מאמץ ואפילו ללכת להילחם בגאנונדורף ישירות לאחר שסיים את אזור ה-Tutorial (מה שהופך את הקרב לקשה יותר).
בניגוד לשיקה סלייט מהמשחק הקודם, לינק קיבל מזלדה את הפורה פאד, מכשיר אלקטרוני דמוי קונסולת נינטנדו סוויץ' המכיל בתוכו את מפת העולם. הקסמים שהיו זמינים בשיקה סלייט אינם קיימים במשחק זה, במקומם, לינק יכול לבצע קסמים בעזרת הזרוע שניתנת לו בתחילת המשחק. בתחילת המשחק, לינק מקבל זרוע המחליפה את זרועו שלו ובעזרתה הוא מסוגל לחבר בין אובייקטים, להחזיר את הזמן אחורה עבור אובייקט (לדוגמא, אם אובייקט היה בנקודה א' ועכשיו בנקודה ב', לינק יכול להחזיר את הזמן אחורה עבור האובייקט והוא יחזור לנקודה א') ,לשגר את עצמו אנכית דרך משטחים ולמזג בין נשקו לחפצים שונים שהוא מוצא במפה.
המשחק מציג מערכת בניה חדשה שלא הייתה זמינה במשחק הקודם. ברחבי מפת המשחק, לינק יכול למצוא כלים טכנולוגיים ששייכים לשבט הזונאי כגון רחפן, גלגלים, מאווררים וכדומה ובעזרת יכולותיו לחבר ביניהם וליצור אובייקטים חדשים לגמרי. המערכת נותנת לשחקנים את האפשרות לחשוב מחוץ לקופסה וליצור אובייקטים שיכולים לסייע להם בשיטוט בעולם ובקרבות נגד אויבים. אתר אינטרנט ייעודי המקטלג בתוכו חפצים ששחקנים הרכיבו נוסד ברשת האינטרנט ושחקנים יכולים לקבל השראה לבניות חדשות. השחקנים יכולים לבנות לעצמם אובייקטים שונים, החל מטנק מלחמה, רובוט לוחם ואפילו קרוסלה.
מערכת המיזוג מעניקה ללינק יכולת להצמיד לנשקיו חפצים שונים שהוא מוצא ברחבי המפה במטרה להגביר את כוחם ויכולתם. לדוגמא, לינק יכול להצמיד פרי מקפיא לחרבו וכל התקפה בעזרתה תקפיא את האויב. לינק גם יכול להצמיד פרי מתפוצץ לחציו ולהפוך אותם לפצצות לרחוק.
המקדשים חוזרים גם במשחק זה וכמו קודם, על לינק לפתור מספר מקדשים במטרה לקבל כדורי קסם הקשורים לכוח האור (בניגוד למשחק הקודם בו הכדורים היו קשורים לאלה היליה) ולאחר שצבר מספר כדורים, לינק יכול להגדיל את מד נקודות החיים או הסיבולת שלו. על מנת לקבל לרשותו את חרב המאסטר, על לינק הפעם להתמקד בהגברת מד הסיבולת שלו במקום במד נקודות החיים.
מערכות מזג האוויר והבישול הדינמיות חוזרות גם במשחק זה, כאשר מזג האוויר יכול להשפיע על לינק או על אויביו בקרב. לדוגמא, אויב מתכתי יקבל מכות ברק בזמן סופת ברקים ויאבד נקודות חיים. מערכת הבישול חזרה באותה המתכונת ולינק יכול לבשל מאכלים שיעניקו לו נקודות חיים וכן בונוס זמני למד הסיבולת או נקודות החיים שלו. בנוסף, לינק יכול לרקוח שיקויים שונים שיתנו לו בונוס זמני להגנה או להתקפה.
רקע
המשחק מתרחש זמן לא ידוע לאחר הבסת קאלמיטי גאנון במשחק הקודם. ממלכת היירול משתקמת לאט בעזרת תושביה ונראה שהשקט חוזר. אולם, השמחה קצרת מועד. לאחר שהעירו בטעות מומיה מסוכנת משנתה, לינק וזלדה יוצאים להרפתקאה חדשה ועל לינק להציל שוב את ממלכת היירול מידיו של אויב ותיק.
עלילה
זמן מה לאחר הבסת קאלמיטי גאנון במשחק הקודם ושיקום הממלכה, לינק וזלדה חוקרים מערכת מערות תת קרקעיות מתחת לטירת היירול. במהלך חקירתם, הצמד מגלה הריסות עתיקות שזלדה מזהה כשייכות ליצורים בשם "הזונאי" שלפי האגדות, בראו את ממלכת היירול. בתחתית המערה, לינק וזלדה מוצאים מומיה וזרוע נעוצה בבטנה. כאשר השניים מתקרבים אל המומיה, אבן חן מיסטית נופלת ממנה וזלדה מרימה אותה. המומיה מתעוררת לחיים ומנסה לתקוף את זלדה, אך לינק מגן עליה וכתוצאה מכך זרועו נקטעת וחרב המאסטר מושמדת. לאחר הקרב, המומיה מרימה את טירת היירול לאוויר. זלדה נופלת ונעלמת ואילו לינק מחולץ על ידי אותה הזרוע ונשלח הרחק מהמקום.
לינק מתעורר באיי השמיים ופוגש ברוח של יצור משבט הזונאי בשם ראורו, המספר לו שהוא פגש את זלדה ושהיא תולה בו תקוות רבות. כמו כן, ראורו סיפר ללינק שהוא החליף את זרועו הקטועה בזרוע שלו, אותה זרוע שהצילה אותו קודם לכן. ראורו מפציר בלינק להגיע למקדש הזמן על גביי האיים בתקווה למצוא את זלדה שם. לינק מגיע למקדש וחווה חיזיון בו זלדה מחזיקה בשאריות חרב המאסטר המושמדת. לינק חוזר בחזרה לממלכת היירול ומצטוות לפורה בתקווה להבין מה גרם לטירה לרחף. מתברר שעם התעוררותה, המומיה שלחה גל של חומר דמוי ערפל בשם גלום המשחית את כל מה שהוא נוגע בו וכתוצאה מכך, ממלכת היירול מוצפת במפלצות שהורעלו בגלום ועושות נזק לתושבים.
לינק פוגש באימפה המספרת לו שהיא הבחינה בסמלים מוזרים ברחבי הממלכה, אותם היא קושרת לאגדה עתיקה אודות דמעות של דרקון עתיק. לינק מסייע לאימפה לחקור את אחד הסמלים וחושף דמעה קסומה המכילה את זכרונותיה של זלדה. במהלך המשחק, ככל שלינק מוצא יותר דמעות, הוא מגלה מה עלה בגורלה של הנסיכה זלדה עם פרידתם: זלדה נשלחה אל העבר הרחוק, עת הקמת ממלכת היירול ופגשה במלך ראורו ובמלכה סוניה. בזמן שהותה שם, מלך שבט הגארודו בשם גאנונדורף רצה להפיל את ראורו במטרה לשלוט בהיירול והבין שעל מנת לעשות כך, עליו לקחת לעצמו את אחת מאבני החן הקסומות שהמלך ואשתו מחזיקים (אותה אבן שזלדה מצאה בתחילת המשחק). גאנונדורף מעמיד פנים שפניו לשלום, הורג את המלכה סוניה, גונב ממנה את אבן החן שלה ומכריז מלחמה על המלך ראורו. בסיועם של חמשת החכמים מהעבר ובזלדה (שמתברר שהיא חכמת הזמן), ראורו נלחם בגאנונדורף. בהבינו שהוא מסוגל רק להרדים את גאנון, אך לא לחסלו סופית, ראורו נועץ בבטנו של גאנונדורף את זרועו ובכך מקריב את עצמו. גאנונדורף מאבד מכוחו ונכנס לתרדמת בה גופו החנוט נקבר תחת טירת היירול. זלדה מבינה שבעתיד, גאנונדורף יחזור לתקוף את הממלכה ובכוחותיה היא משחזרת את חרב המאסטר, בתקווה שלינק ימצא אותה בעתיד. בעשותה כך, זלדה הופכת לדרקון האור עצמו שמרחף מעל ממלכת היירול בהווה.
לינק שם פעמיו לטירת היירול במטרה להילחם בגאנונדורף, אך נופל למלכודת ונאלץ להילחם בצבאו של גאנונדורף במקום. לאחר הקרב, פורה קוראת ללינק ולצאצאי החכמים ומסבירה שישנו חכם אחד נוסף שלא הצטרף לקרב. לינק מבין שמדובר ברוחה של מינארו, אחותו של ראורו המתפקדת כחכמת הרוחות. לינק נעזר בחבריו ומשחרר את מינארו, רותם את כוחה לקרב הסופי.
לינק וחבריו יורדים למעמקי ממלכת היירול ונלחמים בצבאו של גאנונדורף בשנית. לאחר מכן, גאנונדורף, כעת לא מומיה, אלא גארודו מתגלה מול לינק ומתחיל בקרב נגדו. לאחר שלינק מנצח את גאנונדורף בצורתו הרגילה, גאנונדורף משתמש באבן החן כדי להתחזק ולהפוך למלך השדים. לינק מביס אותו וכמוצא אחרון, גאנונדורף בולע את אבן החן והופך לדרקון שמטיל את אימתו על היירול.
זלדה, בצורתה כדרקון האור מסייעת ללינק להילחם בצורת הדרקון של גאנונדורף בקרב אווירי מעל לטירת היירול. הצמד מנצח את גאנונדורף, ורוחותיהם של ריארו וסוניה מחזירים את זלדה לצורתה הרגילה ומחזירים ללינק את זרועו. זלדה נופלת מהשמיים, אך לינק תופס אותה והשניים נוחתים באגם.
מעט זמן לאחר מכן, רוחה של מינארו מופיעה מול זלדה ולינק ונשבעת שצאצאי החכמים בממלכה יגנו עליה לנצח.
לינק
דמות הפרוטגוניסט אותה השחקן מגלם. הלינק במשחק הוא אותו הלינק במשחק הקודם והמחזיק ברוח הגיבור בלבו ובטרייפורס האומץ. כמה שנים לאחר הבסת קלאמיטי גאנון, לינק, ביחד עם זלדה חוקר מערות תת קרקעיות מתחת לטירת היירול, שם הם חושפים רשע עתיק שמאיים להרוס את הממלכה. לינק הוא הבעלים הרשמי של חרב המאסטר האגדית, אותה הוא משיג ממצחו של דרקון האור (זלדה) לאחר שחשף את זכרונותיה או שחרר את עץ הדאקו לחופשי. נרמז במשחק שהוא וזלדה במערכת יחסים וחיים ביחד בביתו של לינק בכפר האנאטו.
הנסיכה זלדה
דמות משנית במשחקים וכמו לינק, גם זלדה היא אותה הזלדה מהמשחק הקודם המחזיקה בכוח האור ובטרייפורס החכמה. זלדה היא צאצאית של האלה היליה (זלדה הראשונה) וכל בת במשפחת המלוכה נושאת את שמה. בתחילת המשחק, עם התעוררותו של גאנונדורף, זלדה נשלחת לעבר וחוזה בהקמתה של ממלכת היירול על ידי יצורי הזונאי. במהלך המשחק מתברר שזלדה מחזיקה ברשותה את חרב המאסטר שנהרסה בקרב נגד גאנונדורף ובעזרת כוח האור היא מצליחה לחדשה. אולם, החידוש מגיע עם מחיר וזלדה משתנה לדרקון האור שמרחף מעל ממלכת היירול בהווה, כשחרב המאסטר נעוצה במצחה. בסוף המשחק, זלדה חוזרת לצורתה האנושית ומתאחדת עם לינק. נרמז שהיא ולינק מנהלים מערכת יחסים וחיים ביחד.
המלך ראורו
מלך משבט הזונאי החי בעבר והאחראי להקמת ממלכת היירול. שלט בממלכה ביחד עם אשתו, המלכה סוניה. בעבר, ראורו נלחם נגד גאנונדורף והצליח לעצור אותו באופן זמני על ידי נעיצת זרועו בבטנו של גאנונדורף. בהווה, לינק וזלדה מוצאים את גופתו של גאנונדורף ואת זרועו של ראורו נעוצה בה, יחד עם אבן חן ששייכת לשבט הזונאי. לאחר שגאנונדורף מתעורר ותוקף את לינק, האחרון מאבד את זרועו בקרב וראורו מעניק לו את זרועו שלו במקום. ראורו מתפקד כחכם של האור.
מינארו
אחותו הגדולה של המלך ראורו. כשלינק מוצא את דמעותיה של זלדה, הוא מגלה שזלדה וראורו התייעצו עם מינארו במטרה להחזיר את זלדה להווה והיא נבאה להם נבואה הקשורה לדרקון האור (זלדה). בסוף המשחק, היא מופיעה כרוח ומספרת ללינק וזלדה שצאצאי החכמים ישמרו על ממלכת היירול לנצח. מינארו מתפקדת כחכמה של הרוחות ולינק נעזר בחבריו מההווה כדי לרתום את כוחה לקרב נגד גאנונדורף.
פורה
המדענית הראשית בממלכה ואשפית טכנולוגיה. במשחק הקודם הופיעה כדמות של ילדה קטנה בעקבות ניסוי שהשתבש, אולם במשחק זה היא מופיעה כאישה בוגרת. פורה אחראית ליצירת חפצים טכנולוגיים כגון השיקה סלייט מהמשחק הקודם, הפורה פאד והמגדלים המקיפים את היירול. במשחק זה, לינק נעזר בפורה במטרה לחקור את הגלום שמשפיע על השבטים השונים בממלכה.
אימפה
המטפלת של זלדה מאז ילדותה וזקנת השבט בכפר "קאקאריקו". במשחק הקודם, אימפה שלחה את לינק למקומות שונים בהיירול במטרה לשחזר את זכרונותיו האבודים. במשחק זה, אימפה ועוזרה חוקרים אודות דמעות הדרקון שמופיעות ברחבי היירול במטרה להבין לאן זלדה נעלמה.
רובי
מדען שעובד ביחד עם פורה וחוקר את השטחים התת קרקעיים מתחת להיירול. מעבדתו ממוקמת על צוק סמוך לכפר האנאטו ולינק יכול להיעזר בו כדי לשדרג את הפורה פאד.
טולין
יצור מגזע הריטו ובנו של טבה, אותו האחד שעזר ללינק במשחק הקודם לשחרר את החיה האלוהית "וה מאדוה". טולין מעריץ את אביו ואת רבאלי, השומר של החיה האלוהית בעבר ורוצה להיות כמותם. טולין הוא צאצא של אחד מחכמי היירול, אלו שסייעו לרוארו בקרב נגד גאנונדורף ומתפקד כחכם של הרוח. במשחק זה, טולין מסייע ללינק לעצור סערה מסתורית שמאיימת על תושבי כפר הריטו.
ריג'ו
מלכת שבט הגארודו בהווה וצאצאית של אורבוסה, השומרת של החיה האלוהית "וה נבוריס". במשחק הקודם, סייעה ללינק לשחרר את "וה נבוריס" משליטתו של קלאמיטי גאנון. במשחק זה, שבט הגארודו התחפר מתחת לאדמה במטרה להתגונן מפני יצורי חול בשם "הגיבדו". לינק נעזר בריג'ו במטרה לעצור התקפת מפלצות גיבדו על השבט. ריג'ו היא צאצאית של אחת מחכמי היירול בעבר ומתפקדת כחכמה של הברק.
יונובו
בן לשבט הגורון וצאצא של דארוק, השומר של החיה האלוהית "וה רודניה". במשחק הקודם, יונובו עזר ללינק לשחרר את "וה רודניה" משליטתו של קלאמיטי גאנון. במשחק זה, יונובו שיפר את בטחונו העצמי והפך לקשוח יותר. לאחר התפרצות הגלום, לינק פגש "בזלדה" (גאנונדורף בתחפושת) שהעניקה ליונובו קסדה מיוחדת השוטפת את מוחו והופכת אותו לאגרסיבי. לינק מצליח לשחררו משליטת הקסדה והשניים מצילים את שבט הגורון מהגלום. יונובו הוא צאצא של אחד מחכמי היירול ומתפקד כחכם של האש.
סידון
בן לשבט הזורה, שבט דמויי דגים החיים בממלכת היירול. סיידון הוא אחיה הצעיר של הנסיכה מיפה, השומרת של החיה האלוהית "וה רוטה" שנהרגה בקרב נגד קלאמיטי גאנון 100 שנה לפני עלילת המשחק הקודם. במשחק הקודם, סיידון סייע ללינק לשחרר את "וה רוטה" משליטתו של קלאמיטי גאנון. במשחק זה, לינק מסייע לסידון לעצור התגלמות של גאנונדורף שמזהמת את המים בהם שבט הזורה חיים. סידון הוא צאצא של אחד מחכמי היירול ומתפקד כחכם של המים. בסוף המשחק, סידון נעשה המלך החדש של שבט הזורה.
פיתוח
פיתוח המשחק החל בשנת 2017 מיד לאחר שפיתוח המשחק הקודם הושלם. המשחק הוכרז במהלך הכנס כמשחק המשך ל-Breath of the Wild. בכנס, נינטנדו השיקה קדימון ובו נחשפה המשחקיות, אלמנטים עלילתיים ותאריך הפצה בשנת 2022. למרות זאת, נינטנדו בהמשך שינתה את תאריך היציאה לאביב 2023. מידע נוסף הופץ במהלך פרזנטציית שהתקיימה בספטמבר 2022 ובו נחשפו שם המשחק ותאריך השחרור: 12 במאי 2023. פרזנטציה נוספת שהתקיימה בפברואר 2023 הציגה אלמנטים נוספים מהמשחק.
במאי המשחק, וכן המפיק  חוזרים לתפקידם גם במשחק זה. הרעיון למשחק הגיע לאחר שצוות הפיתוח, שעבד על המשחק הקודם הסיקו ששלל הרעיונות שלהם לא יוכלו להיכנס לחבילת ההרחבה של Breath of the Wild. אלמנטים חדשים נחשפו וביניהם אי שמרחף מעל ממלכת היירול ואליו השחקן יכול להגיע ולחזור בחופשיות בדומה למשחק משנת 2011.
הנס הלם
הנס הלם (בגרמנית: Hans Helm; 30 ביוני 1909, מינכן, הקיסרות הגרמנית – 24 בינואר 1947, בלגרד, הרפובליקה הפדרלית הסוציאליסטית של יוגוסלביה) היה קצין אס אס בדרגת אובר-שטורמבאנפיהרר אשר כיהן כעוזרו של וילהלם פוקס מפקד איינזצגרופן סרביה, ובהמשך כנספח לענייני האס אס והמשטרה במדינה העצמאית של קרואטיה. נמנה עם האחראים להשמדת יהודי בלגרד ויהודי זאגרב. לאחר מלחמת העולם השנייה נשפט, הורשע והוצא להורג.
קורות חייו
הנס הלם נולד במינכן במשפחה מהמעמד הנמוך. הוא סיים לימודי תיכון בעיר הולדתו, החל בלימודים אקדמיים בפילוסופיה מהם נשר ולא סיימם. בהמשך, התגייס למשטרת מינכן וזכה לדרגות קצונה. ב-1937 הצטרף לגסטפו כקצין מודיעין ובמסגרת תפקידו רקם קשרים עם גולי תנועת האוסטאשה אשר התגוררו בגרמניה הנאצית. בין ינואר 1938 ועד אפריל 1941 כיהן כנספח המשטרה של גרמניה הנאצית לבלגרד. במסגרת תפקידו עסק ברקימת קשרים עם מתנגדי המשטר המלוכני בממלכת יוגוסלביה ועם תומכי הרעיון הנאצי, ובכללם אנשי משטרה יוגוסלביים כגון דראגומיר יובאנוביץ' ומילאן אצ'ימוביץ', אשר לימים שיתפו פעולה עם שלטונות הכיבוש.
באפריל 1941, לאחר כיבוש יוגוסלביה מונה לעוזר מיוחד למפקד "איינזצגרופן סרביה" וילהלם פוקס, ובמסגרת תפקידו היה שותף לטיפול במעצר יהודי בלגרד ושילוחם למחנות הריכוז טופובסקה שופה וסיימישטה. במחצית השנייה של 1941 החל שלטון האוסטאשה במדינת קרואטיה העצמאית בהשמדת יהדות קרואטיה ובמרכזה יהדות זאגרב. מפקדי הגסטפו שלא היו מרוצים מקצב חיסול היהודים בקרואטיה הפעילו לחץ על ראשי האוסטאשה להאצת פעילותם, ולבסוף נטלו את הפיקוד על מבצעי הגירוש. בפברואר 1942 מונה הנס הלם לנספח לעניינים משטרתיים בזאגרב ולאחראי על גירוש היהודים שנותרו באזור קרואטיה. הוא ניהל משא ומתן עם ראשי האוסטאשה על ביצוע הגירושים, ובאוגוסט 1942 בוצעה אקציה ובה נעצרו 1,300 מיהודי זאגרב בעיר וכפרי הסביבה. בהמשך, גורשו העצורים למחנות ההשמדה.
הנס הלם נותר בזאגרב לאחר שחרורה על ידי כוחות הפרטיזנים של טיטו. הוא מצא מסתור בדירתה של פילגשתו אשר עבדה כמזכירתו בעת שכיהן כנספח המשטרתי במקום. ב-1946 יצא לראשונה מדירת המסתור שלו, זוהה על ידי תושבים מקומיים ונעצר על ידי משטרת יוגוסלביה. הלם הועבר לבלגרד ובה הועמד לדין בעוון פשעים נגד האנושות, וב-22 בדצמבר 1946 הורשע ונדון למוות. ב-24 בינואר 1947 הוצא להורג בבלגרד.
אינלנד אמפייר
אינלנד אמפייר (באנגלית: Inland Empire) הוא סרט אימה סוריאליסטי משנת 2006. את הסרט כתב וביים הבמאי האמריקני דייוויד לינץ'. הסרט הופק באופן עצמאי ובתקציב נמוך על ידי לינץ' עצמו בשותפות עם השחקנית האמריקנית לורה דרן, אשר גם מופיעה בסרט בתפקיד הראשי. שלא כסרטיו האחרים של לינץ', סרט זה לא נעשה על פי תסריט כתוב מראש אלא הורכב משלל סצנות אשר צולמו בזמנים שונים ואף לפרויקטים שונים שהופקו עבור אתר האינטרנט של לינץ' בסוף שנות התשעים ותחילת שנות האלפיים. החיבור בין הסצנות השונות נעשה בדמיונו של לינץ' עד אשר הפך לסיפור קוהרנטי ובכל פעם צולמו סצנות חדשות לאחר שלינץ' הגה, כתב וחיבר אותן לנרטיב ההולך ומתרחב לאיטו. בשל האופן הלא קונבנציונלי של עשייתו ארכה ההפקה מספר שנים, והסרט יצא לאקרנים כ־5 שנים לאחר הסרט הקודם של לינץ', מלהולנד דרייב. זהו סרט הקולנוע באורך מלא האחרון של דייוויד לינץ', שלאחריו הודיע כי הוא פורש מעשיית סרטים. יחד עם זאת, הוא שב אל המסך לבימוי העונה השלישית של סדרת הטלוויזיה טווין פיקס (2017), וביים את כל פרקיה.
בסרט מופיעים השחקנים ג'סטין ת'רו, ג'רמי איירונס, ג'וליה אורמונד, גרייס זבריצקי, קרולינה גרושקה, קשישטוף מייצ'ארק והשחקן הוותיק הארי דין סטנטון (באחד מתפקידיו האחרונים).
במהלך הפקת הסרט חבר לינץ' לקולקטיב יוצרי הקולנוע הפולני Camerimage ובעזרתם צילם חלקים מעלילת הסרט בפולין. לקראת סוף הפקת הסרט קיבל לינץ' תקציב נוסף להשלמת ההפקה מהחברה הצרפתית StudioCanal, וכך היה הסרט לקופרודוקציה אמריקנית פולנית צרפתית.
זהו הסרט הראשון מאז ראש מחק (1976) שלינץ' שימש בו מלבד כבמאי ותסריטאי גם כמפיק, כצלם ראשי, כעורך וכמעצב הפקה. כמו כן, זהו סרט הקולנוע היחיד של לינץ' שצולם בפורמט וידאו דיגיטלי ולא בסרט צילום 35 מ"מ.
זהו הסרט השלישי בטרילוגיית לוס אנג'לס של לינץ', כאשר השניים הקודמים הם מלהולנד דרייב וכביש אבוד. כמו שני הסרטים הקודמים, גם סרט זה עוסק בחלום ההוליוודי ושברו, בתשוקות וחרדות מיניות, באלימות, בבגידה וביצרים הרסניים המסתתרים מתחת למעטה של מהוגנות. עלילת הסרט מורכבת במיוחד ונעה על פני שלושה מישורים שונים של תודעה תוך שהיא מערבבת ביניהם ומדלגת באופן שמקשה לעיתים לעקוב אחר העלילה או הזהות הספציפית שעוטה הדמות הראשית. באופן עקרוני, עוקב הסרט אחרי שחקנית הוליוודית בשם ניקי גרייס (לורה דרן) אשר מתקבלת לתפקיד ראשי בסרט חדש של במאי ששמו קינגסלי סטיוארט (ג'רמי איירונס). זמן מה לאחר תחילת הצילומים מתאהבת ניקי בשחקן הראשי המופיע לצידה, דבון ברק (המגולם על ידי ג'סטין ת'רו). הבעיה היא שדבון נשוי וגם ניקי עצמה נשואה לאיש עסקים עשיר, קנאי ואלים ממוצא פולני (פיטר ג'יי. לוקאס). העלילה מסתבכת לאחר שמתגלה כי עלילת הסרט שבתוך הסרט מתערבבת גם בחיי הדמויות וניקי מוצאת את עצמה נשאבת לתוך עולם של חרדות המטשטשות את יכולתה להבחין בין מציאות להזיה, בין חייה האמיתיים לתפקיד שהיא עושה על המסך. בהמשך מתגלה כי מעל לסרט שבו ניקי משתתפת מרחפת קללה אשר קשורה בסרט פולני ישן משנות הארבעים שאחד מכוכביו נרצח.
פסקול הסרט מכיל יצירות של המלחין הפולני קשישטוף פנדרצקי, שיר של הזמר האמריקני בק ושירים אמריקניים קלאסיים כמו Sinner Man של נינה סימון, לוקומושן של ליטל אווה, וכן השיר At Last בביצוע אטה ג'יימס. שיר הנושא של הסרט, הנקרא Polish Poem, נכתב על ידי דייוויד לינץ' ומבוצע על ידי הזמרת האמריקנית קריסטה בל, אשר מופיעה בתור סוכנת ה-FBI המצודדת תמי פרסקוט בעונה השלישית של טווין פיקס.
הסרט הוקרן בבכורה עולמית בפסטיבל הסרטים של ונציה 2006 ולינץ' זכה בו בפרס מיוחד לקולנוע דיגיטלי. כמו כן הוקרן הסרט בפסטיבל הסרטים של ניו יורק, בפסטיבל הסרטים של סלוניקי ובפסטיבל הסרטים פאג'ר באיראן. הסרט יצא לאקרנים בישראל ב־5 באפריל 2007.
עלילת הסרט
הסרט נפתח במונטאז' המציג בפנינו מספר דמויות שתפקידן יתברר בהמשך הסרט. במרכז המונטאז' סצנה של זונה פולנייה המעניקה שירותי מין ללקוח בחדר מלון זול. פניהם של הזונה והלקוח מטושטשות. לאחר מכן אנו עוברים להוליווד, שם אנו מתוודעים אל השחקנית ניקי גרייס (לורה דרן) המחכה בקוצר רוח לשיחת טלפון מהסוכן שלה, שמודיע לה כי התקבלה לשחק בתפקיד ראשי בסרט שאליו נבחנה. לפני שהיא מקבלת את שיחת הטלפון המיוחלת מופיעה בביתה אישה מבוגרת המציגה עצמה כשכנתה, והיא בעלת מבטא מזרח אירופאי (גרייס זבריצקי). השכנה המסתורית מגוללת בפניה סיפור בעל משמעות סתומה ומאיימת. ניקי נבהלת ממנה ומבקשת ממנה ללכת. אך השכנה כבר מוסרת לה את גורלה באמצעות המשל הסתום שהמשילה.
ניקי מגיעה לאולפן הסרטים ושם היא מכירה את הבמאי קינגסלי (ג'רמי איירונס) ואת השחקן דבון ברק (ג'סטין ת'רו). השניים מופיעים יחדיו בתוכנית בידור בטלוויזיה שאותה מנחה מנחה מצועצעת (דיאן לאד, אמה של דרן במציאות) והיא מתעקשת לדעת, לעיני כל הקהל, אם זוג השחקנים כבר הספיק להתאהב גם בחיים האמיתיים, בהינתן המוניטין הידוע של דבון כרודף שמלות.
בשלב זה אנו נכנסים למעין מרחב שבו המציאות של ניקי, עלילת הסרט של קינגסלי ועלילת הסרט הפולני הישן מתחילות להיפגש ולהתערבב זו בזו. הדמות שניקי משחקת בסרט, סוזן בלו, היא אישה מן המעמד הבינוני נמוך והיא נשואה לגבר מזרח אירופאי. בעברו היה האיש חבר בצוות קרקס במזרח אירופה. הוא עוזב אותה וטס לפולין עם חברי הקרקס שלו. לפני שהוא עוזב היא מודיעה לו שהיא בהריון ובתגובה הוא מכה אותה קשות ועונה לה שהיא לא יכולה להיות בהריון ממנו משום שהוא עקר, אך לא גילה לה זאת לפני כן. בהמשך אנו נראה סצנה דומה המתרחשת בפולין בשנות הארבעים, כאשר הגבר (ככל הנראה השחקן הפולני) מכה ועוזב את אהובתו ומותיר אותה בבדידותה.
סוזן מגיעה למשרדו של אדם מסתורי ומתחילה לגולל בפניו את סיפור חייה העגום, ובעיקר את חוויותיה האלימות עם הגברים בחייה. במהלך הווידוי הארוך שלה אנו חוזים ברצח המתבצע בחדר מדרגות חשוך בפולין של שנות הארבעים. הנרצחת היא ככל הנראה אשתו של הגבר המכה מהסצנה הקודמת, ואילו הרוצחת היא פולנייה צעירה ויפה (ככל הנראה השחקנית שאמורה לשחק לצידו בסרט המקולל). הרצח מתבצע באמצעות מברג.
קינגסטון (האי נורפוק)
קינגסטון (באנגלית: Kingston; בנורפוקית (שפת האי נורפוק): Daun Taun, דאון טאון, "העיר התחתית") היא עיר הבירה של האי נורפוק, אחת מטריטוריות אוסטרליה. משרדי המשנה למלכה, הרשות המחוקקת, הרשות המבצעת והרשות השופטת של האי מצויים בעיר קינגסטון. העיר היא העיר השנייה בגילה ביבשת אוסטרליה, ובעלת חשיבות היסטורית ותרבותית הן לתושבי האי והן לתושבי אוסטרליה כולה.
אינלנד אמפייר
עלילת הסרט
לאחר הווידוי שלה אצל האיש המסתורי יוצאת סוזן לרחוב בלוס אנג'לס. בפינת שדרות סאנסט היא נתקלת בדמותה של אשתו של דבון (ג'וליה אורמונד), אשר בסרט שבתוך הסרט שמו בילי. אשתו זו של בילי, הלבושה במכנס קצר וגופייה, רודפת אחרי סוזן עם מברג ובסוף המרדף דוקרת אותה עמוק בבטנה ונמלטת. הזונות ברחוב רואות את סוזן ונמלטות בצרחות. סוזן מדדה עם המברג אשר בגופה עד אשר מתמוטטת ליד קבוצה קטנה של מחוסרי בית. אחת מהן מתחילה לספר סיפור מוזר על חברה שלה שגרה בפומונה ושיש לה קוף מצחיק כחיית מחמד. לאחר הסיפור המוזר הזה הומלסית נוספת אומרת לסוזן שהיא כבר לא צריכה לפחד משום דבר משום שהיא עומדת למות. ואכן סוזן מתה. דמה ניגר על המדרכה כאשר אנו רואים מצלמת קולנוע נדחפת לתוך הפריים ושומעים את הבמאי צועק "קאט". ברגע זה אנו מבינים שחזינו בצילום סצנה של הסרט שבתוך הסרט וניקי השחקנית קמה ועושה את דרכה לכיוון חדר ההלבשה.
קינגסטון (האי נורפוק)
גאוגרפיה
אורכו של מישור קינגסטון כ-1.5 ק"מ ורוחבו כ-400 מטרים. בקצה המערבי של המישור נמצאת גבעת פלגסטאף, שגובהה 60 מטרים מעל פני הים.